EkBass/fiwiki-20250220-pages-articles huggingface dataset:
Strawberry Alarm Clock

Strawberry Alarm Clock (SAC) on yhdysvaltalainen, 1960-luvun lopulla toiminnassa ollut psykedeelistä rockia soittanut yhtye. Yhtye tunnetaan lähinnä hitistään ”Incense and Peppermints”, joka on oman alansa klassikkokappale. Kappale, joka oli myös yhtyeen ensimmäinen single, nousi vuonna 1967 Billboardin pop-listan ykköspaikalle.Strawberry Alarm Clock. US Napster. Viitattu 23.7.2017. Toiseksi korkein listasijoitus oli seuraavana vuonna julkaistu ”Tomorrow”, joka nousi pop-listalla sijalle 23. Yhtye lopetti vuonna 1971. Yhtyeen alkuperäinen kokoonpano oli Ed King (kitara), Mark Weitz (koskettimet), Lee Freeman (komppikitara), Gary Lovetro (basso) ja Randy Seol (rummut). Näistä Ed King liittyi myöhemmin Lynyrd Skynyrd -yhtyeeseen. == Jäsenet == ;Nykyinen kokoonpano * Gene Gunnels – rummut, lyömäsoittimet, laulu (1967, 1969–1971, 1982–1983, 2001, 2003, 2007–) * Mark Weitz – kosketinsoittimet, laulu (1967–1969, 1982–1983, 2006–) * Randy Seol – rummut, vibrafoni, lyömäsoittimet, laulu (1967–1968, 1974–1975, 1983–1984, 2001, 2003, 2006–) * George Bunnell – basso, komppikitara, laulu (1967–1968, 1974–1975, 1982–2001, 2003, 2006–) * Howie Anderson – soolokitara, laulu (1986–2001, 2006–) * Steve Bartek – kitara, huilu (1967–1968, 1974–1975, 1983, 2003, 2006–) ;Entiset jäsenet * Lee Freeman – komppikitara, huuliharppu, laulu (1967–1971, 1982–2001, 2003, 2007–2008; kuoli 2010) * Ed King – kitara, basso, laulu (1967–1971, 2007) * Gary Lovetro – bassokitara (1967) * Michael Luciano – laulu (1967) * Steve Rabe – kitara, laulu (1967) * John Carter – laulu (1967; kuoli 2011) * Greg Munford – laulu (1967) * Marty Katin – rummut, lyömäsoittimet (1968–1969) * Jim Pitman – kitara, laulu (1968–1969) * Paul Marshall – kitara, laulu (1969–1971, 2003, 2007) * Leo Gaffney – laulu (1983) * Doug Gaffney – laulu (1983) * James Harrah – kitara (1983–1984) * Peter Wasner – kosketinsoittimet (1983) * Clay Bernard – kosketinsoittimet (1983–1984) * Bob Caloca – laulu (1983) * Bruce Hubbard – lyömäsoittimet (1984–2001) * Jon Walmsley – kitara, kosketinsoittimet, laulu (1984–1986) * Steve Bartek – kitara, huilu (1967–1968, 1974–1975, 1983, 2003, 2006–?) ==Diskografia== ===Studioalbumit=== *Incense and Peppermints (1967) *Wake Up...It’s Tomorrow (1968) *The World in a Sea Shell (1968) *Good Morning Starshine (1969) *Wake Up Where You Are... It’s About Time (2012) ===Kokoelmat=== *The Best of the Strawberry Alarm Clock (1970) *Changes (1971) *Incense and Peppermints (1990) *Strawberries Mean Love (1992) *The Strawberry Alarm Clock Anthology (1993) === Singlet === * Incense an Peppermints (1967) * Tomorrow (1968) * Sit with the Guru (1968) * Barefoot in Baltimore (1968) * Sea Shell (1968) * Miss Attraction (1969) * Good Morning Starshine (1969) * Desiree (1969) * Starting Out the Day (1969) * I Climbed the Mountain (1969) * California Day (1970) * Girl from the City (1970) ==Lähteet== Luokka:Psykedeeliset popyhtyeet Luokka:Yhdysvaltalaiset garage rock -yhtyeet Luokka:Yhdysvaltalaiset popyhtyeet Luokka:Yhdysvaltalaiset rockyhtyeet Luokka:Yhdysvaltalaiset psykedeeliset rockyhtyeet
Tietojenkäsittelytieteen filosofia

Tietojenkäsittelytieteen filosofia on filosofian osa-alue, joka tutkii tietoon (tietoteoria), olemassaoloon (ontologia) ja arvoihin (etiikka) liittyviä kysymyksiä tietojenkäsittelytieteen yhteydessä. Sen suhde tietojenkäsittelytieteeseen on näin samantapainen kuin esimerkiksi matematiikan filosofian suhde matematiikkaan.Philosophy of Computer Science: Online and offline resources Joitakin tietojenkäsittelytieteen filosofian kysymyksenasetteluja ovat:Rapaport 2005 * Tietojenkäsittelytieteen perusteet: Mitä on tietojenkäsittelytiede? Onko se enemmän tiedettä vai tekniikkaa? Onko se tiedettä tietokoneista vai laskennasta? Mikä on tietokone tai laskentaa? * Ohjelmistotiede: Mikä on tietokoneohjelma? Mikä on ohjelman suhde todellisuuteen jota se jäljittelee? Ovatko ohjelmat tieteellisiä teorioita? Onko ohjelmilla (tai pitäisikö niillä olla) tekijänoikeus tai patentointimahdollisuus? * Tekoäly: Mitä on tekoälyn filosofia? Mitä on tekoäly? Mikä on laskennan suhde ymmärrykseen? Voivatko tietokoneet ajatella? * Tietojenkäsittelytieteen etiikka tai tietokone-etiikka: Mitä on tietojenkäsittelyn etiikka? Voimmeko luottaa tietokoneisiin? Tulisiko meidän tehdä "älykkäitä" koneita? == Lähteet == == Kirjallisuutta == * == Aiheesta muualla == * * Philosophy of Computer Science – kirjallisuutta ja linkkejä (Essexin yliopisto) * The International Association for Computing and Philosophy Luokka:Tieteenfilosofia Luokka:Tietojenkäsittelytiede
Alfred Milner

Varakreivi Alfred Milner () oli brittiläinen valtiomies ja siirtomaavirkamies. Hän toimi siirtomaahallinnossa muun muassa Egyptissä ja Etelä-Afrikan kuvernöörinä muun muassa buurisotien aikana vuosina 1897–1906. Ensimmäisen maailmansodan aikana Milner kuului 1916–1918 Lloyd Georgen hallituksen sotakabinettiin ja oli 1918–1919 sotaministerinä sekä 1919–1921 siirtomaaministerinä. Milner kuoli 71-vuotiaana Etelä-Afrikassa saamaansa unitautiin. Luokka:Etelä-Afrikan historia Luokka:Brittiläiset poliitikot Luokka:Vuonna 1854 syntyneet Luokka:Vuonna 1925 kuolleet
Tuglas-seura

Tuglas-seura ry (aik. Friedebert Tuglas -seura r.y., ) on suomalaisten ja virolaisten välinen ystävyysseura. Tuglas-seura perustettiin 3. toukokuuta 1982 vahvistamaan suomalaisten ja virolaisten keskinäisiä kulttuurisiteitä. Yhdistyksen nimi juontuu tunnetun virolaisen kirjailijan Friedebert Tuglasin nimestä. Seuralla on ollut kymmenen paikallisseuraa, mutta sittemmin määrä on supistunut seitsemään. Seura on Ystävyysseurojen liiton jäsen. ==Toiminta== Seuran toiminta on epäpoliittista. Siksi vastaavanlainen toiminta Suomi–Neuvostoliitto-Seuran Eesti-jaoston alaisuudessa ei käynyt päinsä. Laulavan vallankumouksen myötä yhdistyksen jäsenmäärä kasvoi voimakkaasti. Yhdistys järjestää erilaisia kulttuuriaiheisia luentoja, tekee ryhmämatkoja ja järjestää suomen ja viron kielen kursseja virolaisille ja suomalaisille. Tuglas-seuran tapahtumista tunnetuin on vuosittain marraskuussa järjestettävät Martin markkinat. Tämä Suomen suurin Viro-tapahtuma järjestetään Helsingin Kaapelitehtaalla. Yhdistys julkaisee Elo-jäsenlehteä, joka ilmestyy viisi kertaa vuodessa. Lehteä on julkaistu vuodesta 2009. Sitä ennen lehden nimi oli Tuglas-seura. Tuota lehteä julkaistiin ainakin vuodesta 1991. Seuran toimipaikka on Helsingin Suvilahdessa, Eesti Maja -keskuksessa. Toiminnanjohtaja on Jaana Vasama ja johtokunnan puheenjohtaja Kirsti Narinen. == Rahoitus == Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2024 ministeriö on myöntänyt Tuglas-seuralle yleisavustuksia valtakunnalliseen ystävyysseuratoimintaan seuraavasti: Avustus 2012 2013 2014 2015 2016 2017 2018 2019 2020 2021 2022 2023 2024 OKM:n ystävyysseurojen yleisavustus € € € € € € € € € € € € € Vuonna 2022 seura sai eduskunnalta niin sanottua joululahjarahaa. == Seura johto == *Puheenjohtajat: * 1982–1984 rehtori Raili Kilpi * 1985–1998 prof. Kai Laitinen * 1999–2005 kirjastonjohtaja Henni Ilomäki * 2005–2012 prof. Riho Grünthal * 2013 Anu Laitila * 2014–2015 Heikki Pöntiskoski * 2016–2019 prof. Seppo Zetterberg * 2020– suurlähettiläs Kirsti Narinen *Toiminnanjohtajat: * 1990–1999 Eva Lille (virkavapaa 1994–1996 ja 1997–1999) * 1994–1996 ja 1997 Heikki Rausmaa * 1997–2005 Seppo Kuusisto * 2005 Henni Ilomäki * 2006–2012 Juhani Salokannel * 2013– Jaana Vasama == Katso myös == * Suomen Viro- yhdistysten liitto * Varsinais-Suomen Viro-keskus * Suomen silta == Lähteet == == Aiheesta muualla == * Kotisivut. * Soomest.fi: Tuglas-seura * Yle: Eesti Maja tuo Viron Helsinkiin * Luokka:Kulttuurijärjestöt Luokka:Suomalaiset ystävyysseurat Luokka:Suomalais-ugrilaiset sukukansajärjestöt Luokka:Suomen ja Viron väliset suhteet
Biologian filosofia

Biologian filosofia (joskus myös biofilosofia) on tieteenfilosofian osa-alue, joka käsittelee tietoteoreettisia, metafyysisiä ja eettisiä kysymyksiä biologisissa ja biomedikaalisissa tieteissä. Vaikka filosofit ovat kauan olleet kiinnostuneet biologiasta (esimerkiksi Aristoteles, Descartes ja jopa Kant), biologian filosofia on noussut itsenäisenä filosofian osa-alueena vasta 1960- ja 1970-luvuilla. Tällöin tieteenfilosofit alkoivat kiinnittää entistä enemmän huomiota biologiassa tapahtuneeseen kehitykseen, kuten uusdarwinismiin (1920- ja 1930-luvut), DNA:n keksimiseen (1953) ja myöhemmin geenitekniikan kehitykseen, ja niiden filosofisiin seurauksiin. Näiden lisäksi biologian filosofiaan ovat vaikuttaneet muun muassa kaiken elämän redusoiminen biokemiallisiksi prosesseiksi sekä biologisten ja psykologisten menetelmien yhdistäminen neurotieteiksi. Biologian filosofian kannalta on Charles Darwinin esittämä evoluutioteoria on ollut merkityksellinen. Myöskin 1900-luvun alussa alkunsa saanut populaatiogenetiikka, joka selitti geenien periytymistä sekä yksilöiden ympäristöön sopeutumista selvittänyt adaptionismi olivat merkityksellisiä seikkoja biologien filosofiassa. Geenien ja ympäristön vaikutukset on usein asetettu vastakkain tieteellisissä tutkimuksissa. Evoluutioteorian ohella biologiassa on tarkasteltu lajien syntyyn liittyviä seikkoja. == Biofilosofeja == === Filosofeja, jotka ovat käyttäneet biologisia ajatuksia töissään === * Henri Bergson * Mario Bunge * Daniel Dennett * David Hull * Philip Kitcher * Alex Rosenberg * Michael Ruse * Elliot Sober * Kim Sterelny * Gerhard Vollmer === Biologeja, jotka ovat pyrkineet kuvaamaan biologista ajattelua filosofisesti === * Ernst Mayr * Claude Bernard * Ernst Haeckel * Jakob von Uexküll == Katso myös == * Bioetiikka * Biosemiotiikka * Evolutionaarinen antropologia * Evoluutiopsykologia * Neuroestetiikka * Neurofilosofia * Sosiobiologia * Tieteenfilosofia == Lähteet == == Kirjallisuutta == * == Aiheesta muualla == * Dietrich, Michael R.: Philosophy of Biology Web Pages * * *
Alien vs. Predator (elokuva)

Alien vs. Predator () on vuonna 2004 ensi-iltansa saanut Paul W. S. Andersonin ohjaama toimintaelokuva. Elokuva perustuu Alien- ja Predator-sarjojen elokuviin sekä niiden pohjalta tehtyihin sarjakuviin. Elokuva ei nimestä huolimatta pohjaudu samannimiseen videopeliin. Nimensä mukaisesti elokuvassa Alien ja Predator ottavat mittaa toisistaan. Idea sarjojen risteytyksestä kehittyi sarjakuvassa Aliens versus Predator. Elokuva sai alun perin nyrpeän vastaanoton niin faneilta kuin kriitikoilta, mutta oli taloudellinen menestys. Elokuvaa osattiin odottaa jo elokuvan Predator 2 ilmestyttyä, sillä edellä mainitussa elokuvassa vilahtaa Alienin pääkallo. Elokuvan jatko-osa Aliens vs. Predator 2 sai ensi-iltansa Yhdysvalloissa 28. joulukuuta 2007 ja Suomessa 4. tammikuuta 2008. == Juoni == Vuonna 2004 Weyland Industriesin (Weyland-Yutanin edeltäjän) satelliitit havaitsevat oudon lämmönlähteen Etelänapamantereen lähellä sijaitsevalla jäisellä saarella, jota yhtiön rahoittama arkeologiryhmä matkaa tutkimaan. Lämmönlähde on jäänalainen, ansoitettu, muinainen pyramidi. Sen ovat alun perin rakentaneet asteekit ja mayat Predatorien ohjeiden mukaan. Pyramidi on todellisuudessa Predatorien houkutin ihmisille, sillä Alienit tarvitsevat ihmisruumiita syntyäkseen. Sen jälkeen Predatoreilla olisi metsästettävää. He merkitsevät itsensä Alienien verellä, mikä tuo heille kunniaa ja luottamusta taistelussa ja muiden Predatorien keskuudessa. Ryhmän jäsenet löytävät ruumiita, jotka viittaavat uhrimenoihin, mutta ulospäin katkenneet kylkiluut eivät täsmää oletukseen. Ryhmä löytää myös sarkofagin, joka sisältää Predatorien aseita Alieneiden metsästystä varten ja jotka tutkimusryhmä ottaa matkaansa. Tällä välin predatorit ”Scar”, ”Chopper” ja ”Celtic” saapuvat metsästämään Alieneita, mutta pian Predatorit kuitenkin huomaavat, etteivät pysty pitämään puoliaan ilman aseitaan. Tutkimusryhmän viimeinen eloonjäänyt ihminen Alexa Woods (Sanaa Lathan) palauttaa aseet Scarille ja liittoutuu tämän kanssa Alieneita vastaan. Alexa ja Scar tuhoavat kuningatar-Alienin, mutta Scar kuolee saamiinsa vammoihin. Predatorit hakevat Scarin ruumiin avaruusaluksella. Ruumiin sisältä kuitenkin syntyy Alienin ja Predatorin risteymä, Predalien. == Rooleissa == == Arvioita == Turun Sanomien Tapani Maskulan mukaan elokuvan johdanto-osuus on vielä kekseliäs joskin epälooginen, mutta sitten ylipitkä tarina alkaa toistella vanhoja taistelukliseitä: ”Alien Vs. Predator lainaa surutta materiaaliaan lukemattomista hittifilmeistä ja tyypillisenä nuorisokauhun edustajana maustaa väkivaltaisen mekastuksen inhottavilla seksuaalisilla symboleilla sekä raamatullisilla pelastussanomilla.” Elokuvan metacritic arvosana on 29/100. == Lähteet == == Aiheesta muualla == * Alien vs. Predator Central Luokka:Alien vs. Predator -elokuvat Luokka:Vuoden 2004 yhdysvaltalaiset elokuvat Luokka:Paul W. S. Andersonin ohjaamat elokuvat Luokka:Seulonnan keskeiset artikkelit
Pargalı Ibrahim pašša

Pargalı Ibrahim pašša eli Frenk İbrahim pašša (noin 1493 – 1536) oli vuosina 1523–36 sulttaani Suleiman Suuren ensimmäinen suurvisiiri. == Nuoruus == Ibrahim syntyi Kreikassa Pargan kaupungissa, ja hänet myytiin lapsena ottomaanien orjaksi. Tuolloin hän tutustui saman ikäiseen Suleimaniin, joka asui samassa kaupungissa. Pojat vannoivat ikuista ystävyyttä ja etteivät koskaan surmaisi toisiaan. Noustuaan valtaan Suleiman ei unohtanut lapsuudenystäväänsä vaan antoi hänelle erilaisia tehtäviä, aluksi palatsin haukkojen kasvattajana. Ibrahim joutui jopa hillitsemään sulttaania tämän huomionosoituksissa, koska pelkäsi kateellisten kostoa. == Sulttaanin palvelija == Erotuksena muista Ibrahimeista häntä kutsuttiin Ibrahim pašša Pargalaiseksi (Pargalı İbrahim paşa) tai Ibrahim pašša eurooppalaiseksi (Frenk İbrahim paşa). Hän osasi monia kieliä ja hoiti Osmanien valtakunnan suhteita länteen. Ulkopolitiikassa Ibrahim raivasi tietä Ranskan kanssa solmittavalle liitolle. Hän kohosi lopulta armeijan ylipäälliköksi ja sai lähes sulttaanin veroiset oikeudet. Voitettuaan persialaiset hän alkoi kutsua itseään tittelillä, johon sisältyi sana sulttaani. Suleiman koki, että hänen on pakko surmauttaa Ibrahim, mutta hän yritti antaa ystävälleen mahdollisuuden paeta maasta, mitä Ibrahim ei käyttänyt. Niinpä hänet teloitettiin vuonna 1536. Kaikkia kuolemantuomion takana olleita syitä ei tunneta. Erään version mukaan Ibrahimin surmauttaminen oli sulttaanin vaimon Roxelanan juoni, jolla koetettiin taata kruununperijän asema Roxelanan pojalle Ibrahimin suosikin sijaan. Suleiman suri vuosia äkillistä päätöstään ja ystävänsä menetystä, ja kirjoitti tunteellisia runoja tämän muistoksi. == Muisto == Ibrahimin palatsissa on nykyisin Istanbulin Turkkilaisen ja islamilaisen taiteen museo. Ibrahim on keskeinen sivuhenkilö Mika Waltarin historiallisessa romaanissa Mikael Hakim, jossa hänen nimensä esiintyy muodossa Ibdrahim. == Lähteet == Luokka:Osmanien valtakunnan suurvisiirit Luokka:Paššat Luokka:Osmanien valtakunnan teloittamat Luokka:1490-luvulla syntyneet Luokka:Vuonna 1536 kuolleet
Portugalilaiset

Portugalilaiset ovat Portugalista peräisin oleva etninen ryhmä. Useimmat puhuvat äidinkielenään portugalia ja ovat katolilaisia. Portugalilaiset ovat etniseltä alkuperältään pääosin Roomaa edeltäneiden keltti- ja iberiväestöjen jälkeläisiä. Heidän kielensä on kuitenkin kehittynyt roomalaisten alueelle tuomasta latinasta. Portugalissa asuu noin kymmenen miljoonaa portugalilaista. Lisäksi Brasilian asukkaista noin 35 miljoonaa on portugalilaisten jälkeläisiä 1500-luvulla alkaneen portugalilaisten maahanmuuton seurauksena. Merkittäviä portugalilaisvähemmistöjä on muun muassa Ranskassa, Luxemburgissa, Kanadassa ja useissa Portugalin entisissä siirtomaissa. == Aiheesta muualla == Luokka:Euroopan etniset ryhmät Luokka:Etelä-Amerikan etniset ryhmät
Hiiriopossumi

Hiiriopossumi (Marmosa murina)Burnie, David: Matka eläinten maailmaan (2004, WSOY, alkuteos The Concise Animal Encyclopedia, 2000) on Etelä-Amerikan pohjoisosissa elävä opossumilaji (Didelphidae). Häntä mukaan luettuna se on noin 45 cm mittainen. == Lähteet == Luokka:Pussirotat
Ibagué

Ibagué on Toliman departementin pääkaupunki Kolumbiassa. Vuoden 2005 väestönlaskennassa siellä oli 468 647 asukasta, arvio vuodelle 2012 oli 513 671 World Gazetteer. Ibagué sijaitsee vuoristoisella alueella 1 285 metriä merenpinnan yläpuolella Armeniasta Bogotáan johtavan valtatien varrella lähellä Cauca-laaksoon johtavaa solaa. Se on perustettu vuonna 1550. Keskeinen sijainti on tehnyt siitä merkittävän kauppapaikan. Ympäröivällä maaseudulla tuotetaan kahvia, kaakaota, sokeriruokoa, tupakkaa ja riisiä, jotka tuodaan Ibagueen myytäviksi.Ibague Encyclopedia Britannica == Lähteet == == Aiheesta muualla == Luokka:Kolumbian kaupungit
FN FAL

thumb|Kanadalainen C2-versio FN FALO:sta FN FAL (, kevyt automaattikivääri) on belgialaisen Fabrique Nationale de Herstal -asetehtaan valmistama 7,62×51 mm NATO -kaliiperinen, kaasumäntätoiminen, kerta- tai kerta- ja sarjatulta ampuva taistelukivääri. Kiväärin suunnitteli belgialainen asesuunnittelija Dieudonne J. Saive, ja sen prototyyppi valmistui vuonna 1951. Prototyypit suunniteltiin alun perin Isossa-Britanniassa Enfield EM-2 -rynnäkkökivääriin kehitettyyn uuteen, keskitehoiseen kaliiperiin .280 British eli 7 x 43 mm. Se oli samalla ehdotus NATO-liittouman standardikaliiperiksi. Yhdysvallat ei hyväksynyt sitä vaan ajoi täysitehoista 7,62 x 51 -kaliiperia, jolle FN muunsi aseensa. Ase otettiin tuotantoon vuonna 1953, ja se on ollut noin 70 maan palveluskiväärinä 2000-luvulle asti. Sitä on myös lisenssivalmistettu 10 maassa, ja sen yhteenlasketun valmistusmäärän arvioidaan olevan yli miljoona kappaletta. FAL:sta valmistettiin Yhdistyneessä kuningaskunnassa ja Australiassa nimikkeellä L1A1, Etelä-Afrikan tasavallassa R1/R2/R3 mallinimillähttp://www.satruth.co.za/equip_00007.htm ja Kanadassa nimikkeellä C1 niin sanottua tuumamitoitettuahttp://world.guns.ru/assault/as24f-e.htm lisenssiversiota. Intialainen Ordnance Factory Board of India (OFB) valmistaa Intian puolustusvoimille L1A1-mallin kopiota nimikkeellä 1A1http://ofbindia.gov.in/products/data/weapons/wsc/15.htmhttp://waffen-der- welt.alices-world.de/infantry_weapons/rifles/gb_762l1a1.html. ==FN FAL –perusversiothttp://www.gotavapen.se/gota/ak/akfn.htmhttp://www.remtek.com/arms/fn/fal/index.htm == ===FAL 50.00=== *Kiinteätukkinen perusmalli *Etelä-Afrikan puolustusvoimien (SADF) käytössä nimellä R1 ===FAL 50.41 / 50.42=== *Raskaspiippuinen pikakiväärimalli, jota varten on valmistettu 30 patruunan lippaita *50.41 on varustettu muovitukilla, 50.42 puutukilla *Tunnetaan myös nimellä FALO *Kanadan armeijan käytössä nimikkeellä C2A1 *Australian armeijan käytössä nimikkeellä L2A1 *SADF:n käytössä nimikkeellä R2 ===FAL 50.61=== *Taittotukki, normaali piipun pituus ===FAL 50.63=== *Taittotukki, laskuvarjojääkäri–versio 458 mm tai 436 mm:n pituisella piipulla. Lyhyempipiippuinen versio kehitettiin Belgian armeijalle. ===FAL 50.64=== *Taittotukki, normaali piipun pituus, alarunko valmistettu "Hiduminium"-alumiiniseoksesta == Tekniset tiedot (FAL 50.00) == * Toimintatapa: Itselataava kerta- tai sarjatuli * Kaliiperi: 7,62×51 mm NATO * Ammuksen lähtönopeus 840 m / s * Pituus: 1 090 mm * Piipun pituus: 533 mm * Paino: 4,25 kg ilman lipasta / 4,98 kg ladattuna * Lipaskapasiteetti: 20 patruunaa, pikakiväärimalleja varten on valmistettu myös 30 patruunan lippaita ==Lähteet== == Aiheesta muualla == * Suomalainen asekeräily: FN FAL * Modern Firearms: FN FAL * Remtek: Fusil Automatique Legere Luokka:Taistelukiväärit Luokka:Falklandin sota
Taiteilijakirja

Taiteilijakirja (artists’ books, livres d’artistes) on itsenäinen taideteos, yleensä käsin tehtyä kirjaa muistuttava esine. Taiteilijakirjat eivät ole varsinaisesti kirjallisuutta, vaikka ne sangen usein ovat kirjan muotoisia, tai joskus myös laatikoita. Ne eivät myöskään ole taiteesta kertovia kuvateoksia.Jaakko Lintinen: Taiteilijakirjoja Suomesta ja muualta Usein puhutaan myös kirjataiteesta tai kirjaesineestä (book art, book object). Marcel Duchampin määrittelee taiteilijakirjan (livre d’artiste) seuraavasti: ”Taiteilijakirja on sellainen, jonka taiteilija on tehnyt tai sellainen, jota taiteilija sanoo taiteilijakirjaksi.”RikArt-verkkogalleria Se on kirjan ja taideteoksen yhdistelmä, joka on yleensä uniikkikappale tai pienpainate. Toisinaan taiteilijakirjat ovat käsitetaidetta siinä mielessä, että niissä saatetaan pohtia kirjan ideaa tai korostaa kirjan materiaalisuutta ja esineluonnetta. Taiteilijakirjan edelläkävijöinä voidaan pitää dadaistien ja surrealistien kokeilevaa taidetta sekä Apollinairen ja Mallarmén typografisia runoja, joissa korostetaan runojen visuaalisuutta. Nykyisessä muodossaan tunnetun taiteilijakirjan kukoistuskausi alkoi 1960-luvulla varsinkin Fluxus- liikkeen myötä, johon kuuluivat muun muassa Dick Higgins, Robert Filliou, Claes Oldenburg ja George Brecht. Taiteilijakirja oli vastareaktio kalliita taidekirjoja ja taidekaupan elitismiä vastaan. Useissa maissa toimii taiteilijakirjoihin erikoistuneita kustannusyhtiöitä, kirjakauppoja ja kirjastoja. Helsingin Rikhardinkadun kirjastoon on koottu yli 300 teosta käsittävä taiteilijakirjakokoelma, ja siellä järjestetään myös vaihtuvia näyttelyjä. ==Lähteet== ==Aiheesta muualla== * Rikhardinkadun kirjaston taiteilijakirjakokoelma * Emmi Martin kertoo taiteilijakirjoista Kirjastokaista-video * Galleria.net * Juha Joron taiteilijakirjoja * Biblio teko * Gwen Penner: Discovering Artists Books: The art, the artists and the issues * Bookarts * Center for Book Arts Luokka:Kuvataide taiteenaloittain Luokka:Kirjamuodot Luokka:Paperityöt
Gimnàstic de Tarragona

Gimnàstic de Tarragona on espanjalainen jalkapalloseura, jonka edustusjoukkue pelaa maan kolmanneksi korkeimmalla sarjatasolla Primera División RFEFissa. Se on perustettu vuonna 1914 ja sen kotipaikka on Tarragonan kaupunki Kataloniassa. == Historiaa == Gimnàstic de Tarragona perustettiin jo vuonna 1886 voimisteluseuraksi, mutta jalkapallotoiminnan se aloitti 1914. Gimnàstic ei kuitenkaan aloittanut kilpailutoimintaa ennen vuotta 1917, jolloin se ryhtyi pelaamaan Katalonian mestaruussarjaa. Gimnàstic saavutti paikan Espanjan valtakunnallisissa sarjoissa kaudeksi 1943–1944, jolloin se nousi kolmannelle sarjatasolle Tercera Divisióniin. 1940-luvulla Gimnàstic nousi nopeasti aina pääsarjaan saakka, jossa se pelasi vuosina 1947–1950. Seura nousi debyyttikaudellaan seitsemänneksi pääsarjassa, ja muistetaan Real Madridista ottamansa vierasvoiton ansiosta. Näin Gimnàstic oli ensimmäinen joukkue, joka otti vierasvoiton madridilaisseuran Santiago Bernabéu -stadionilta. Vuonna 1950 joukkue kuitenkin putosi pääsarjasta, ja vietti kymmeniä vuosia alemmilla sarjatasoilla, kunnes kauden 2005–2006 päätteeksi onnistui palaamaan Primeraan. Vierailu pääsarjassa jäi kuitenkin vain yhden kauden mittaiseksi. == Aiheesta muualla == * Seuran virallinen sivusto Luokka:Espanjalaiset jalkapalloseurat Luokka:Tarragonan maakunta Luokka:Katalonian urheilu
Melotte 111

Melotte 111, Cr 256 Luettelotunnukset Mel 111, Cr 256 Rektaskensio 12h 25m Deklinaatio +26° Epookki 2000.0 Kokonaiskirkkaus 1,8m Etäisyys 288 valovuotta Halkaisija taivaalla 4,5 astetta Halkaisija 20 valovuotta Ikä 4 108 vuotta Kirkkain tähti γ Com 4,3m Tähtiä 37 kpl Tähdistö Bereniken hiukset Melotte 111 eli Coman tähtijoukko on laaja-alainen avoin tähtijoukko Bereniken hiusten tähdistössä. Se koostuu noin 40 tähdestä joiden kirkkaus on pääosin +5m - +10m. Joukon etäisyys Maasta satelliitti Hipparcoksen datan mukaan on vain 288 valovuotta eli se on yhtä lähellä kuin Härän Hyadien tähtijoukko ja leviääkin taivaalla noin viiden asteen kokoiseksi. Joukon kirkkaimmat tähdet muodostavat helposti tunnistettavan V-kuvion. Jo Ptolemaios oli luetteloinut joukon vuonna 138. Joukkoa ei kuitenkaan lisätty Messierin luetteloon tai New General Catalogueen, koska ei voitu todistaa että tähdet kuuluivat samaan joukkoon ennen kuin vasta 1938. Joukon tähdet eivät liiku meihin päin tai meistä poispäin, vaan sivuttaisesti, taivaalla liike on noin 0,02 kaarisekuntia vuodessa. Luokka:Avoimet tähtijoukot fr:Chevelure de Bérénice#Melotte 111
Daveigh Chase

Daveigh Elizabeth Chase (synt. Schwallier, s. 24. heinäkuuta 1990 Las Vegas, Nevada, Yhdysvallat) on yhdysvaltalainen näyttelijä, jonka tunnetuimpia rooleja on Samara Morgan Ring-elokuvassa ja Rhonda Volmer Big Love -televisiosarjassa. == Ura == Daveigh Chase syntyi Las Vegasissa ja kasvoi Albanyssa Oregonissa yksinhuoltajaäitinsä Cathy Chasen luona. Hänelle annettiin syntyessään isänsä sukunimi Schwallier, mutta se vaihdettiin Chaseksi vanhempien erotessa. Chase piti esiintymisestä jo lapsena ja voitti Little Miss America -missikisan laulukilpailun. Vuonna 1998 hän esitti mormonia lasta musikaalissa Utah. Seitsemänvuotiaana hän esiintyi Campbell's Soupin mainoksessa. Vuonna 2001 Chase ääninäytteli japanilaista kymmenvuotiasta tyttöä Henkien kätkemä -elokuvassa, joka dubattiin japanista englanniksi. Chasen läpimurto tapahtui vuonna 2002, kun hän ääninäytteli Lilo Pelekaita Disneyn animaatioelokuvassa Lilo ja Stitch. Chase teki ehkä tunnetuimman roolinsa esittäen kaltoin kohdeltua, ihmisiä tappamaan ryhtynyttä pikkutyttöä Samara Morgania kauhuelokuvassa Ring (2002). Hän voitti roolisuorituksestaan ”parhaan vihollisen” palkinnon MTV Movie Awards -gaalassa. Chase ei kuitenkaan enää saanut roolia elokuvan jatko-osasta, Ring 2 (2005), koska hän oli kasvanut liian isoksi esittämään kahdeksanvuotiasta. Hänet korvasi Kelly Stables. Hänellä oli rooli elokuvassa Beethovenin viides vuonna 2003. Chasella oli sivurooli vuoden 2001 elokuvassa Donnie Darko, jossa hän näytteli päähenkilön sisarta. Hän uusi roolinsa elokuvan jatko-osassa S. Darko vuonna 2009. Tilannekomediasarjassa Oliver Beene Chase esitti päähenkilön tyttöystävää. Hän on lisäksi vieraillut useissa tv-sarjoissa, kuten Enkelin kosketuksessa ja Teho-osastossa. Chase esiintyi sivuroolissa HBO-kanavan sarjassa Big Love vuosina 2006–2011. Hän myös ääninäytteli elokuvan Leroy & Stitch, joka on jatkoa elokuvalle Lilo & Stitch. Steven Spielberg huomasi Chasen laululahjakkuuden ja valitsi hänet laulamaan kappaleen ”God Bless America” elokuvassa A.I. – Tekoäly. Hän on lisäksi tehnyt laulukohtauksia televisiosarjoissa Big Love ja Oliver Beene. == Aiheesta muualla == * * Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Annie-palkinnon saajat Luokka:Vuonna 1990 syntyneet Luokka:Elävät henkilöt
Liikkuvat lapset

Liikkuvat lapset on suomalainen rockyhtye, joka julkaisi 1980-luvulla kolme LP-levyä ja muutaman singlen. Yhtye teki paluun vuosituhannen vaihteessa ja julkaisi albumin vuonna 2011. ==Diskografia== ===Liikkuvat Lapset=== 1983 Emppu Records (omakustanne) Kokoonpano: Tuula Amberla (laulu), Kai Amberla (kitara), Harri Siivonen (basso), Jari Kauppinen (kitara), Tapio Mäkinen (saksofoni) ja Pekka Eskelinen (rummut). ;Kappaleet * Mannertenvälinen * Oodi miehelle * Naamiot * Tahdon... * Paras ystäväni * Minne menit * Outo vieras * Kuutamosuu ===Viettelyksen vaunu=== (1985) EMI Kokoonpano: Tuula Amberla (laulu), Pekka Eskelinen (lyömäsoittimet), Olli Kauniskangas (kitara), Harri Siivonen (basso), Heikki Kylä-Utsuri (koskettimet), Tapio Mäkinen (saksofoni) ja T. T. Oksala (Fairlight). Tuotantopäällikkö: Pedro Hietanen. Tuottaja: T. T. Oksala. ;Kappaleet * Viettelyksen vaunu * Silta * Viva! * Huomenna hän tulee * Oudon vieraan paluu * Lahjaksi annetut maailmat * Siegfrid * Käytävässä hiljaisuus * Liian monta yötä * Salama ===Kakarakosto=== (1986) EMI Kokoonpano: Tuula Amberla (laulu), Pekka Eskelinen (lyömäsoittimet ja hanuri), Olli Kauniskangas (kitarat), Harri Siivonen (basso), Tapio Mäkinen (saksofoni) ja T. T. Oksala (koskettimet). ;Kappaleet * Kasvot kuin kello * Yksin * Kakarakosto * Varjokuvat * Olen apina * Kuiskaus rajalla * Harhaan * Ystävä * Myrskytuuli * Muhoksen suora * Komeetta * Palavat sillat === Palavat sillat – Soinen maa 1983–1999 2CD === (2010) EMI Kokoelma. Kaikki julkaistut kappaleet vuoteen 1999 asti. ===Murhe ja melankolia=== (2011) Stupido Records Tuottaja: Jani Lankinen & Liikkuvat Lapset ;Kappaleet * Aikojen alus * Piru irti Jukebox * Vieras ja levoton * Päivähoitoon * Kuilu * Ihan kauhea ikävä * Savumaa * Punaposkinen * Amon-Ra * Patsas postissa * Sumussa ===Kuvia sinusta=== (2013) Stupido Records Tuottaja: Jani Lankinen ;Kappaleet *Juova taivaalla *Saaren taikaa *Kuvia sinusta *Kellot ==Aiheesta muualla== * Luokka:Suomalaiset rockyhtyeet
Heckler & Koch G3

thumb|G3A4:llä aseistettu saudisotilas. Heckler & Koch G3 (, Kivääri 3) on saksalaisen Heckler & Koch GmbH -asetehtaan valmistama 7,62×51 mm NATO -kaliiperinen taistelukivääri. Aseen toiminta perustuu hidastettuun rullasulkuun. Sillä voi ampua sekä kerta- että sarjatulta. G3 valittiin vuonna 1959 Saksan Bundeswehrin palvelusaseeksi korvaamaan aiempi G1-kivääri. Bundeswehrissä G3 korvattiin 1990-luvulta alkaen H&K; G36:lla. G3 on ollut yli 50 maan palveluskiväärinä 2000-luvulle asti. Sitä on valmistettu lisenssillä useissa maissa monina eri malleina. == Lähteet == Luokka:Taistelukiväärit
Gall

Gall (heimonimeltään Pizi eli Kiivas, n. 1840 – 5. joulukuuta 1894) oli lakotaintiaanien sotapäällikkö ja yksi niistä päälliköistä, jotka johtivat intiaanien joukkoja Little Bighornin taistelussa vuonna 1876.Gall. New perspectives on the West. PBS. Viitattu 6.2.2015. Gall syntyi nykyisen Etelä- Dakotan alueella vuoden 1840 tienoilla. Hän oli huomattava soturi jo teini- iässä, ja hänestä tuli nuorena heimopäällikkö. Little Bighornin taistelussa hän oli Istuvan Härän alipäällikkö. Taistelun jälkeen Gall pakeni Kanadaan Istuvan Härän mukana. Vuonna 1881 Gall palasi Dakotaan ja eli elämänsä loppuvuodet viljelijänä Standing Rockin reservaatissa. Hän ystävystyi myöhemmin paikallisten siirtolaisten kanssa. 1890-luvulla hän kääntyi Henkitanssi-liikkeeseen liittynyttä Istuvaa Härkää vastaan syyttäen tätä pelkuriksi ja petturiksi. Gall kuoli 5. joulukuuta 1894. ==Nimi== Gall-nimi on englantia ja tarkoittaa suomeksi sappea. Nimen kerrotaan syntyneen siten, että lapsena Gall näki nälkää ja söi naapurinsa teurastaman eläimen sappirakon. ==Lähteet== Luokka:Yhdysvaltalaiset intiaanipäälliköt Luokka:Lakotat Luokka:Vuonna 1840 syntyneet Luokka:Vuonna 1894 kuolleet
FN FNC

thumb|280px|FN FNC FN FNC (Fabrique Nationale Carabine) on belgialaisen Fabrique Nationale de Herstal -asetehtaan vuonna 1976 suunnittelema, 5,56 x 45 mm NATO -kaliiperinen, kaasumäntätoiminen rynnäkkökivääri.FNC: Belgium's Compact Carbine FNC on Belgian puolustusvoimien lisäksi käytössä lisenssivalmisteisena Ruotsissa Bofors Ak 5 - ja Indonesiassa Pindad SS-1 -nimikkeellä. == Tekniset tiedot == * Toimintatapa: Itselataava kerta- ja sarjatuli * Kaliiperi: 5,56 x 45 mm NATO * Pituus: 997 mm, 766 mm tukki taitettuna * Piipun pituus: 450 mm * Paino: 3,80 kg * Lipaskapasiteetti: 30 patruunaa, kaikki STANAG 4179 -standardin mukaiset lippaat * Teoreettinen tulinopeus: 700 l/min == Lähteet == ==Aiheesta muualla== *FNC: Belgium's Compact Carbine *Modern Firearms: FN FNC *Modern Firearms: Bofors AK-5 *Ak5 - Utklipp ur Arménytt *Nazarian`s Gun`s Recognition Guide Luokka:Rynnäkkökiväärit
Väliletto

Väliletto on saari Perämeressä Kellon kaupunginosassa Oulun (entisen Haukiputaan) edustalla noin kymmenen kilometrin päässä mantereelta. Lähimmät saaret ovat Kattilankalla ja Kintasletto. Kasvistoltaan Väliletto on monipuolinen saari. Sen lakiosia peittää pihlajia kasvava keto, länsipäässä on katajikkoa ja joitakin mäntyjä. Saarella esiintyviin harvinaisiin kasveihin kuuluvat poimuhierakka, suomenhierakka ja nelilehtikuusi. Linnusto on runsas, käsittäen harvinaisempia lintulajeja, kuten lapasotka, pilkkasiipi, sirrit, tyllit, vesipääsky, ristisorsa, sekä runsaasti esiintyviä lintulajeja naurulokki, lapintiira, selkälokki ja kalatiira. Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita. == Lähteet == Luokka:Kello (kaupunginosa) Luokka:Oulun merialueiden saaret
Trainspotting

Trainspotting on Danny Boylen ohjaama, Irvine Welshin samannimiseen kirjaan perustuva elokuva, jossa Ewan McGregorin näyttelemä Mark Renton yrittää päästä eroon heroiiniriippuvuudestaan. Elokuvan tapahtumat sijoittuvat Edinburghiin, joskin kaikki sisäkohtaukset ja osa ulkokohtauksista on todellisuudessa kuvattu Glasgow'n kaupungissa. Trainspotting voitti BAFTA-palkinnon parhaasta käsikirjoituksesta ja oli Oscar-ehdokas parhaasta toisen tekstiin perustuvasta käsikirjoituksesta. Elokuvan on käsikirjoittanut John Hodge. Vuonna 1999 British Film Instituten kyselyssä Trainspotting äänestettiin kaikkien aikojen kymmenenneksi parhaaksi brittielokuvaksi. Vastaajina oli tuhat Yhdistyneen kuningaskunnan elokuva- ja televisioammattilaista.Best 100 British films – full list, BBC 23.12.1999. Viitattu 27.7.2016. Elokuvalle tehtiin T2 Trainspotting -niminen jatko-osa, joka sai ensi-iltansa Britanniassa 27. tammikuuta ja Suomessa 17. helmikuuta 2017. ==Näyttelijät== ==Lähteet== Luokka:Vuoden 1996 brittiläiset elokuvat Luokka:Brittiläiset draamaelokuvat Luokka:Danny Boylen ohjaamat elokuvat Luokka:Brittiläiset romaaneihin perustuvat elokuvat Luokka:Päihdeaiheiset elokuvat Luokka:Seulonnan keskeiset artikkelit Luokka:Brittiläiset nuortenelokuvat Luokka:Elokuvat köyhyydestä
Kintasletto

Kintasletto on saari Perämerellä Oulun (entisen Haukiputaan) edustalla noin kymmenen kilometrin päässä mantereesta. Lähimmät saaret ovat Kattilankalla ja Väliletto. Kintasletto on melko korkea kivikko- ja hietikkosaari. Saaren lakiosa on puuton ja hietikkoinen, muualla kasvaa pihlajia ja mäntyjä. Yleisimpänä kasveina esiintyvät suola-arho sekä rannoilla kasvava järviruoko. Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita. Linnusto on runsas, ja lintulajeihin kuuluvat harmaalokki, selkälokki ja merihanhi sekä harvinaisena lajina alli. == Lähteet == Luokka:Kello (kaupunginosa) Luokka:Oulun merialueiden saaret
Kenneth Hite

Kenneth Hite (s. 15. syyskuuta 1965) on yhdysvaltalainen kirjailija, kolumnisti ja roolipelisuunnittelija. Hän on työskennellyt pitkään roolipelialalla ja salaliittoteorioiden asiantuntija. == Henkilöhistoria == Kenneth Hite syntyi Tulsan kaupungissa, Oklahomassa, ja kävi koulua vuosina 1979–1983 Bishop McGuinness High Schoolissa, Oklahoma Cityssä. Vuonna 1983 hän aloitti opinnot East Central Universityssa ja vuodesta 1988 Chicagon yliopistossa. Hite valmistui kandidaatiksi pääaineenaan kartografiaa ja maisteriksi 1990 pääaineenaan kansainvälinen politiikka. Hän asuu Chicagossa. Vuodesta 1981 lähtien Hite on kirjoittanut pelejä ja tehnyt sitä työkseen vuodesta 1995 asti. Hän ollut kirjoittamassa ja toimittamassa lukuisia roolipelikirjoja. Merkittävimpiä ovat GURPS-lähdekirjat, Mage: The Ascensionin lisäosat, Last Unicorn Gamesin Star Trek RPG, Unknown Armies ja Mongoose Publishingin RuneQuest (2006). Hite oli Ropeconin kunniavieraana 2006. Hite kirjoittaa ”Suppressed Transmission” -kolumnia Pyramid-lehteen. Hänen aikaisempia kolumnejaan on koottu yhteen kokoelmiksi Suppressed Transmission: The First Broadcast ja Suppressed Transmission 2: The Second Broadcast, mikä on osoitus hänen kolumniensa arvostuksesta. Lisäksi Hiten kirjoittama ”Out of the Box” -kolumni on ilmestynyt GamingReport-sivustolla. == Lähteet == * Kenneth Hite Pen & Paper -tietokannassa. * Kenneth Hiten blogi. Luokka:Roolipelisuunnittelijat Luokka:Yhdysvaltalaiset kirjailijat Luokka:Vuonna 1965 syntyneet Luokka:Elävät henkilöt
Isonkivenletto

Isonkivenletto on saari Oulun edustalla Haukiputaan ja Kellon kaupunginosien rajalla, Perämerellä, noin kahdeksan kilometrin päässä mantereelta. Merikarttaan ja vanhaan peruskarttaan saari on merkitty nimellä Itäpohjanletto. Isonkivenletto on korkea, vähäpuustoinen lohkareikkoluoto. Saaren lakiosia peittävät vadelmapensaat sekä harmaaleppäpensaikko, pihlajat ja mäntymetsä; pohjoispää on niittyä. Kasvilajisto on niukka. Lintulajeja ovat selkälokki ja tiirat. Aiemmin saarella pesi myös riskilöitä (Cepphus grylle), mutta sittemmin laji on hävinnyt Oulun edustan merialueelta. == Lähteet == Luokka:Oulun merialueiden saaret
Martin Kariya

Martin Kariya (s. 5. lokakuuta 1981 Vancouver, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä. Hän pelasi urallaan useassa eri sarjassa ja seurassa. Kaudella 2006–2007 Kariya pelasi SM-liigassa ja voitti sarjan pistepörssin. == Ura == Kariya pelasi kaudet 1999–2003 NCAA-yliopistosarjan Mainen yliopiston joukkueessa. Keväällä 2003 hän edusti myös muutaman pudotuspeliottelun ajan AHL:n Portland Piratesia. Kariya tuli Suomeen Bluesiin testiin kesällä 2003. Hän pelasi kuitenkin kauden 2003–2004 AHL:ssa Bridgeport Sound Tigersissa. Kariya ei saanut seuraavalla kaudella NHL-paikkaa, eikä hän halunnut jäädä AHL:ään, joten hän lähti pelaamaan Aasian jääkiekkoliigan japanilaisjoukkueeseen Nikkō Ice Bucksiin. Aasiasta hän siirtyi kaudeksi 2005–2006 Norjan pääsarjan Stjerneniin, jossa hän pelasi tehokkaasti. Norjasta Kariya siirtyi SM-liigan Bluesiin, jossa oli jo aiemmin ollut kokeella. Kausi 2006–2007 Bluesissa sujui Kariyalta loistavasti, sillä hän voitti liigan pistepörssin, minkä ansiosta hänet palkittiin kauden päätteeksi Veli-Pekka Ketola -palkinnolla. Martin Kariyan veli Steve voitti SM-liigan pistepörssin kaudella 2004–2005 ja he ovatkin ainoa veljespari, joka on voittanut SM-liigan pistepörssin. Kariya allekirjoitti SM-liigakauden jälkeen sopimuksen Sveitsin pääsarjassa pelaavan Zürich Lionsin kanssa. Hän ei pelannut Sveitsissä peliäkään, sillä hän teki ennen kauden alkua NHL-sopimuksen St. Louis Bluesin kanssa. Kariya pelasi koko kauden 2007–2008 St. Louisin farmijoukkueessa Peoria Rivermenissä, jossa teki 71 ottelussa 53 pistettä. Kaudeksi 2008–2009 Kariya siirtyi Sveitsiin Langnaun joukkueeseen ja kaudeksi 2009–2010 hän siirtyi KHL-joukkue Dynamo Riikaan. Kaudeksi 2010–2011 Kariya siirtyi NLA-joukkue HC Ambrì-Piottaan. == Muuta == Myös Martin Kariyan isoveljet Paul ja Steve ovat pelanneet ammatikseen jääkiekkoa. Heidän siskonsa Noriko Kariya on ammattilaisnyrkkeilijä. ==Tilastot== 1998–1999 Victoria Salsa BCJHL 59 25 80 105 14 – – – – – 1999–2000 Univ. of Maine NCAA 35 8 17 25 6 – – – – – 2000–2001 Univ. of Maine NCAA 39 12 24 36 10 – – – – – 2001–2002 Univ. of Maine NCAA 43 16 28 44 14 – – – – – 2002–2003 Univ. of Maine NCAA 39 14 36 50 6 – – – – – Portland Pirates AHL – – – – – 3 0 0 0 0 2003–2004 Bridgeport Sound Tigers AHL 70 8 17 25 16 7 0 1 1 2 2004–2005 Nikkō Ice Bucks ALIH 15 6 12 18 20 – – – – – 2005–2006 Stjernen Hockey Norja 39 15 37 52 49 11 3 10 13 8 2006–2007 Blues SM-liiga 51 18 43 61 58 9 0 5 5 4 2007–2008 Peoria Rivermen AHL 71 16 37 53 29 – – – – – 2008–2009 SCL Tigers NLA 50 15 43 58 22 – – – – – 2009–2010 Dynamo Riika KHL 38 4 18 22 16 9 3 2 5 2 2010–2011 HC Ambrì-Piotta NLA 38 5 21 26 8 – – – – – 2011–2012 HC Ambrì-Piotta NLA 14 5 7 12 2 – – – – – 1 kausi yhteensä KHL 38 4 18 22 16 9 3 2 5 2 1 kausi yhteensä SM-liiga 51 18 43 61 58 9 0 5 5 4 3 kautta yhteensä NLA 102 25 71 96 38 – – – – – == Lähteet == * === Viitteet === == Aiheesta muualla == * * *Martin Kariya Jatkoaika.comissa Luokka:Kanadalaiset jääkiekkoilijat Luokka:Kanadanjapanilaiset Luokka:Veli-Pekka Ketola -palkinnon voittajat Luokka:Vuonna 1981 syntyneet Luokka:Elävät henkilöt
Bestseller

Bestseller (; suomalaisia vastineita menekkiteos, menestyskirja, myyntimenestys) on kirja, jota voidaan pitää hyvin suosittuna erilaisten myyntilistojen perusteella. Suomessa tällainen on kuukausittainen Mitä Suomi lukee -lista, joka perustuu valittujen kirjakauppojen ja marketketjujen kirjamyyntiosastojen myyntiin. Lisäksi Suomen Kustannusyhdistys on vuodesta 2000 alkaen julkaissut luettelon vuoden eniten myydyistä kirjoista kirjallisuuslajeittain. Pohjois-Amerikan tunnetuinta bestseller-listaa pitää The New York Times. == Varhaiset bestsellerit == Ensimmäisen bestsellerinä pidetään Goethen Nuoren Wertherin kärsimyksiä (Die Leiden des jungen Werther), joka julkaistiin vuonna 1774. Jotta kirjasta saattoi tulla bestseller, tarvittiin välineet niiden painamiseen massatuotantona ja luotettavat levityskanavat. == Määritelmä ja luokittelu == Kirjojen myyntiluvut ovat vain suuntaa antavia, kirja voi olla bestseller myös myynnin määrän suhteessa muihin kirjoihin. Bestsellerit jaetaan tavallisesti kahteen pääluokkaan, kaunokirjallisuuteen ja tietokirjallisuuteen. Harry Potterin suosion myötä on myös alettu pitää listaa eniten myydyistä lasten ja nuorten kirjoista. == Bestsellerit Suomessa == Suomalaisen kaunokirjallisuuden painetuimmat teokset vuoteen 2001 mennessä olivat:Kirja Suomessa * Aleksis Kiven Seitsemän veljestä (1873, 1 506 000 kpl) * Elias Lönnrotin Kalevala (1836, 1849 1 400 000 kpl) * Johan Ludvig Runebergin Vänrikki Stoolin tarinat (1848-1860 1 209 000 kpl) * Väinö Linnan Tuntematon sotilas (1954, 708 000 kpl) sekä * Aleksis Kiven Nummisuutarit (1864, 500 000 kpl). == Lähteet == == Aiheesta muualla == * Mitä suomi lukee? Kirjakauppaliiton kuukausittainen lista myydyimmistä kirjoista. Luokka:Kirjat Luokka:Englanninkieliset sanat ja sanonnat
Asshole

Asshole on KISS-basisti Gene Simmonsin 8. kesäkuuta 2004 julkaisema sooloalbumi. ==Kappaleet== # (Simmons) # (Howlett) # (Simmons) # (Dylan, Simmons) # (Addison, Singh) # (Tai ***hole) (Tolsturp) e fatis # (Kulick, Simmons) # (Williams, Simmons) # (Bag, Simmons) # (Zappa, Simmons) # (Van Zen, Simmons) # (Bag, Simmons) # (Simmons) == Arvostelut == * Soundi: Gene Simmons: Asshole Viitattu 3.7.2022. == Lähteet == Luokka:Vuoden 2004 albumit Luokka:Gene Simmonsin albumit
Betoniporsas (yhtye)

Betoniporsas on vuonna 1993 perustettu suomalainen yhtye, joka soittaa humoristista lastenmusiikkia. Yhtyeen kappale ”Mörön karkotus” valittiin Salon Lasten laulukaupunki -festivaaleilla vuoden lastenlauluksi 1993. Yhtyeen esikoisalbumi Rämpätirää ilmestyi vuonna 1998. Albumin kansikuvan ja kansivihon kuvituksen laati yhdysvaltalainen Aku Ankka -piirtäjä Don Rosa. Albumin kaikki kappaleet on säveltänyt ja yhden myös sanoittanut laulaja- kitaristi Timo Luukkanen. Muut sanoitukset ovat yhtyeen muusikoihin kuulumattoman Pertti Pänkäläisen tuotoksia tai Luukkasen ja Pänkäläisen yhteistyötä. Vuonna 2011 yhtye julkaisi albumin Betoniporsas samalla Don Rosan kansikuvalla. ==Lähteet== ==Aiheesta muualla== * Yhtyeen kotisivut Luokka:Suomalaiset lastenmusiikkiyhtyeet
Pokémon Colosseum

Pokémon Colosseum on ensimmäinen Pokémon-peli Nintendo GameCubelle. Se noudattaa Nintendo 64:n Pokémon Stadiumin pelijärjestelmää. Colosseum julkaistiin Japanissa 2003 ja muualla maailmassa 2004. Pelin tarkoituksena on ottaa kiinni kaikki varjo-pokémonit, jotka kylvävät tuhoa ympäri Orrea. Varjo- pokémonit pitää puhdistaa Celebin pyhäköllä, että niistä tulisi taas hyviä. Varjo-pokémonien takana on Team Snagem, Orren pahamaineinen rikollisjoukko. Pelin tarkoituksena on puhdistaa varjo-pokémonit ja voittaa Team Snagem. == Juoni == Pelin päähenkilönä on poika, joka on ennen ollut Team Snagemin jäsen. Hän kuitenkin lopetti työt siellä ja varasti salaperäisen koneen, jolla tavallisista poké-palloista voi tehdä snagem-palloja, joilla voi pyydystää toisen kouluttajan pokémonin. Pelin päähenkilö käyttää tätä hyväkseen. Hän nappaa kaikki varjo-pokémonit snagem-pallojen avulla. Päähenkilö tapaa tytön, jolla on erikoiskyky nähdä nämä varjo-pokémonit. Pelaaja aloittaa pelaamisen tästä kohdasta. == Pelaaminen == Pelissä on kaksi pelimuotoa, Story Mode ja Battle Mode. === Story Mode === Story Modessa pelaaja ohjaa pelihahmoa ympäri Orrea ja pyydystää ja puhdistaa varjo-pokemoneja. Taistelut käydään samaan tyyliin kuin GBA-peleissä, paitsi että pelin kaikki taistelut ovat 2vs.2 -muodossa pelattuja. Kun Story Moden on läpäissyt, pelaaja pääsee vaihtamaan pyydystämiään varjo-pokemoneja GBA:n pokémon-peleihin, kunhan pokémonit on ensin puhdistettu. === Battle Mode === Battle Modessa pelaaja pääsee taistelemaan Pokémon Stadiumin tyyliin. Pelaaja taistelee vastustajia vastaan joko Story Modessa tai Game Boy Advance-pelissä kiinnisaaduilla pokemoneilla. GBA kytketään Nintendo GameCubeen Nintendo GameCube–Game Boy Advance -kaapelilla. Pelaaja voi taistella joko tietokonetta tai kolmea muuta ihmispelaajaa vastaan. Luokka:Nintendo GameCube -pelit Colosseum Luokka:Vuoden 2004 videopelit
Lelle–Viljandi-rata

Lelle–Viljandi-rata () on Viron rataverkkoon kuuluva rataosuus. Se kulkee Lellestä Türin kautta Viljandiin. == Aiheesta muualla == Luokka:Viron rautatiet Luokka:Viljandimaa Luokka:Raplamaa Luokka:Järvamaa
Marius (täsmennyssivu)

Marius voi tarkoittaa seuraavia asioita: *Marius, roomalaislähtöinen etu- ja sukunimi *Marius eli Gaius Marius (157–86 eKr.), roomalainen sotapäällikkö *Marius (k. 269), gallialainen vastakeisari.
Saapaskari (Oulu)

Saapaskari on saari Saapaskarinselällä Perämerellä Oulun edustalla. Se sijaitsee noin kuusi kilometriä Oulunsalon Riutunkarista pohjoiseen ja noin 13 kilometriä luoteeseen Oritkarin satamasta ja Oulujoen suulta. Läheiset saaret ovat Laitakari, Äijänkumpele ja Korkiakari. Saarella on vanha kalastajamaja, joka toimii Oulun Työväen Pursiseura ry:n sauna- ja retkipaikkana. Saapaskari on metsästyskieltoaluetta. Saari on pääosin koivumetsän ja harmaaleppäpensaikon peitossa, rannoilla kasvaa ruoikkoa. Saaren koillispuolella on pieni kivikkosaareke. == Lähteet == Luokka:Oulun merialueiden saaret
Saapaskari

Saapaskari voi tarkoittaa ainakin seuraavia asioita: * Saapaskari, saari Oulun edustalla. * Saapaskari, saari Raahen edustalla. * Saapaskari, saari Simon edustalla. * Saapaskari, kari Naantalin edustalla.
Hiihtohissi

Hiihtohissi on moottorilla toimiva kuljetin, jolla laskettelijat saadaan vedettyä ylös mäkeä. Hissi koostuu ilmassa kulkevasta teräsvaijerista, joka kulkee rullastojen varassa. Vaijeria kuljettaa hissin päässä oleva moottori. Ankkurihissin vaijerissa on kiinni tasaisin välimatkoin ankkurin muotoisia vetolaitteita, joihin laskettelijat nojaavat nousten ylös. Suksilla laskevat nojaavat hissiin ankkurin molemmin puolin, kun taas lumilautailijat asettavat ankkurin sarven jalkojensa väliin ja pitävät varresta kiinni. Tuolihississä on vaijerissa kiinni leveitä tuoleja, joihin istutaan matkan ajaksi, ja turvakaari lasketaan eteen. Silloin sukset/lumilauta roikkuvat ilmassa, ellei hississä ole jalansijoja. Joissain tuolihisseissä saattaa olla päälle laskettava kuomu tuulensuojana. Suomessa yleisin hissityyppi on ankkurihissi. Gondolihissejä Suomessa on nykyään neljä (Levillä 2, Rukalla 1 ja Ylläksellä 1). Irrottavin köysipuristimin olevia, ns. pikatuolihissejä on Suomessa kaksitoista (Levillä 4, Rukalla 4, Pyhätunturilla 2 ja Ylläksellä 2). Perinteisiä hitaita tuolihissejä löytyy hiihtokeskuksista yksitoista (Himos 2, Tahko 2, Vuokatti 2, Koli 1, Ounasvaara 1, Pyhä 1, Ruka 1, Saariselkä 1). Tuolihissi löytyy myös ainakin Puijon, Rukan ja Salpausselän suurmäistä. == Hissityyppejä == *Kabiinihissi (lähinnä alpeilla) *Gondolihissi *Tuolihissi (1-8 henkilön tuoleja) *Ankkurihissi *Sompa-/lautashissi *Kapulahissi *Mattohissi *Naruhissi *Teleskooppihissi ==Katso myös== *Luettelo Suomen suurimmista hiihtohisseistä *Luettelo Suomen express-hisseistä == Aiheesta muualla == Luokka:Talviurheilu Luokka:Rakennukset ja rakennelmat Luokka:Kulkuneuvot Luokka:Hissit
Tartto–Petseri-rata

Tartto–Petseri-rata () oli Tartosta Oravan kautta Venäjän Petseriin kulkeva rautatie. Se kuului pääosin Viron rataverkkoon lukuun ottamatta valtakunnan rajan ja Petserin noin kilometrin välistä osuutta, joka kuuluu Venäjän rataverkkoon. ==Rakentaminen== Rautatie rakennettiin alun perin vuosina 1929–1931. Valmistuttuaan se vähensi Valga–Petseri-radan liikenteellistä merkitystä. Radan loppuosa rakennettiin uusiksi vuonna 2011 niin, että rata liittyy uudella Koidulan raja-asemalla Riika–Pihkova-rataan. Näin ollen rata on ollut vuodesta 2011 alkaen kokonaan Viron alueella ja on nykyisin Tartto–Koidula-rata.Eesti Rahvusringhääling: Railway Extension Connects Tartu to Russian Border == Lähteet == Vastse-Kuuste Tartu-Petseri raudtee ehitus 1930.jpg| Reola sild Tartu-Petseri.jpg| Tartu-Petseri raudtee ehitus Reolas 1930.jpg| Tartu-Petseri raudtee ehitus 1930 - süvendaja töötamas.jpg| Luokka:Viron rautatiet Luokka:Tartumaa Luokka:Põlvamaa Luokka:Võrumaa